Karas per trečiąsias šalis
Karas per trečiąsias šalis (angl. proxy war) – ginkluotas konfliktas tarp dviejų valstybių ar nevalstybinių politinių darinių, kuriuos remia kitos šalys, tiesiogiai nedalyvaujančios karo veiksmuose. Tam, jog konfliktas būtų laikomas karu per trečiąsias šalis, būtini tiesioginiai ir ilgalaikiai konflikte kovojančių ir jas atitinkamai palaikančių valstybių santykiai. Paprastai konfliktą remiančios, bet jame nedalyvaujančios šalys paramą išreiškia tiekdamos finansinius išteklius, karinius mokymus, amuniciją ir kitokią materialiąją pagalbą, siekdamos kovojančiai šaliai padėti įveikti priešą.